ZAPISNIK

18. sjednice Vijeća Mjesnog odbora Trnovčica,

održane 28. studenoga 2022.

u prostorijama mjesne samouprave Trnovčica, Trnovčica 2a

s početkom u 18,00 sati

NAZOČNI ČLANOVI VIJEĆA:

Ivan Matić, Ante Maretić, Matej Crnković, Mirko Gluhak, Robert Šiško, Vesna Šiško i Marija Vuković.

Predsjedava Ivan Matić, predsjednik Vijeća.

Zapisnik vodi Ante Maretić, potpredsjednik Vijeća.


Predsjednik Vijeća konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati te otvara 18. sjednicu Vijeća Mjesnog odbora Trnovčica (u dalnjem tekstu: Vijeće).


Bez rasprave,  jednoglasno (7 „za“)  Vijeće prihvaća tekst Zapisnika 17. sjednice Vijeća, održane 31. listopada 2022., bez izmjena.

Predsjednik Vijeća daje na glasovanje dnevni red koji je upućen uz poziv za 18. sjednicu Vijeća Mjesnog odbora Trnovčica, dopunjen s još jednom točkom dnevnog reda i to: Prijedlog za skidanje plastičnih ploča s nogometnog igrališta kod Osnovne škole „Antuna Branka Šimića“, nakon čega je tako dopunjeni dnevni red, jednoglasno prihvaćen (7 „za“) i glasi:

DNEVNI RED

1. Pregled realizacije planova malih komunalnih akcija na području Mjesnog odbora Trnovčica tijekom 2022. godini – donošenje zaključka

2. Način i učestalost odvoza svih vrsta otpada s područja Mjesnog odbora Trnovčica – donošenje zaključka

3. Zahtjev političke stranke SDP za povremeno korištenje prostora mjesne samouprave, Trnovčica 2a - donošenje zaključka

4. Zahtjev političke stranke HDZ za povremeno korištenje prostora mjesne samouprave, Trnovčica 2a - donošenje zaključka
5. Prijedlog za skidanje plastičnih ploča s nogometnog igrališta kod Osnovne škole „Antuna Branka Šimića“ – donošenje zaključka
6. Pitanja, prijedlozi i odgovori.
Ad 1.
Pregled realizacije planova malih komunalnih akcija na području Mjesnog odbora Trnovčica tijekom 2022. godini

Predsjednik Vijeća usmeno informira članove Vijeća o predmetu rasprave.

U raspravi sudjeluju svi članovi Vijeća.
Nakon toga konstatira se da je od svih planova malih komunalnih akcija koji se odnose na područje Mjesnog odbora Trnovčica realizirano jedino presvlačenje dijela Ulice Krotovica novim slojem asfalta te uređenje križanja navedene ulice s Ulicom Klin.
Ad 2. Način i učestalost odvoza svih vrsta otpada s područja Mjesnog odbora Trnovčica
Predsjednik Vijeća uvodno obrazlaže temu uz zajedničku konstataciju svih članova Vijeća kako se miješani komunalni otpad odvozi s područja Mjesnog odbora Trnovčica, jedanput tjedno, dok se primjerice taj isti otpad s područja gradskih četvrti, odnosno mjesnih odbora koji su bliže centru Zagreba, odvoze i do pet puta tjedno. Stoga se između ostalih pitanja postavlja i pitanje o mogućoj diskriminaciji građana pojedinih perifernih gradskih četvrti, odnosno mjesnih odbora u odnosu na građane u centru Zagreba u pogledu odvoza otpada s njihovih područja.
Svi članovi Vijeća sudjeluju u raspravi.

Vijeće jednoglasno  (7 „za“) donosi

ZAKLJUČAK

O prijedlogu rješavanja komunalne problematike na području Mjesnog odbora Trnovčica
I. Moli se informacija, vezano za odvoz otpada odnosno po kojim kriterijima je odlučeno da se na području Mjesnog odbora Trnovčica miješani komunalni otpad odvozi jedanput tjedno, a da se na područjima drugih mjesnih odbora i gradskih četvrti isti otpad odvozi i do pet puta tjedno i da li je cijena usluge odvoza navedenog otpada zbog toga ista ili različita za sve građane Zagreba, bez obzira u kojem dijelu grada Zagreba žive.
II. Ovaj Zaključak dostavlja u Zagrebački Holding d.o.o., Podružnica Čistoća.

Ad 3. Zahtjev političke stranke SDP za povremeno korištenje prostora mjesne samouprave
Predsjednik Vijeća uvodno obrazlaže temu.

Svi članovi Vijeća sudjeluju u raspravi.

Vijeće jednoglasno  (7 „za“) donosi

ZAKLJUČAK

o davanju na povremeno korištenje prostora mjesne samouprave

I. Vijeće Mjesnog odbora  Trnovčica odobrava povremeno korištenje prostora u objektu mjesne samouprave, Trnovčica 2a, političkoj stranci SDP.
II. Prostor će se koristiti četvrtkom od 18,00 sati do 19,00 sati (soba 3).

Ad 4.
Zahtjev političke stranke HDZ za povremeno korištenje prostora mjesne samouprave, Trnovčica 2a
Predsjednik Vijeća uvodno obrazlaže temu.

Svi članovi Vijeća sudjeluju u raspravi.

Vijeće jednoglasno  (7 „za“) donosi

ZAKLJUČAK

o davanju na povremeno korištenje prostora mjesne samouprave

I. Vijeće Mjesnog odbora  Trnovčica odobrava povremeno korištenje prostora u objektu mjesne samouprave, Trnovčica 2a, političkoj stranci HDZ.
II. Prostor će se koristiti utorkom od 19,00 sati do 22,00 sata (soba 3).

Ad 5. Prijedlog za skidanje plastičnih ploča s nogometnog igrališta kod Osnovne škole „Antuna Branka Šimića“
Predsjednik Vijeća uvodno navodi kako ga je vijećnica Vesna Šiško izvijestila o tome kako ju je ravnateljica Osnovne škole „Antuna Branka Šimića“ izvijestila o potrebi uklanjanja plastičnih ploča sa školskog nogometnog igrališta zbog sigurnosti učenica i učenika škole te drugih korisnika istoga igrališta s obzirom na činjenicu da su mnogi dijelovi plastične podloge, odnosno plastičnih ploča oštećeni ili nedostaju, a kod vlažnog vremena se javlja problem pretjerane klizavosti navedene podloge zbog čega se od strane ravnateljice škole predlaže žurno uklanjanje navedene plastične podloge.
Svi članovi Vijeća sudjeluju u raspravi i slažu se s prethodno navedenim prijedlogom ravnateljice Osnovne štkole „Antuna Branka Šimića“, o potrebi  uklanjanja plastičnih ploča sa školskog nogometnog igrališta.

Vijeće jednoglasno  (7 „za“) donosi

ZAKLJUČAK

O prijedlogu održavanja školskog nogometnog igrališta 
I. Temeljem razgovora s ravnateljicom Osnovne škole „Antuna Branka Šimića“ predlažemo uklanjanje plastičnih ploča sa školskog nogometnog igrališta zbog sigurnosti učenika škole te drugih korisnika istoga igrališta s obzirom na činjenicu da su mnogi dijelovi plastične podloge, odnosno plastičnih ploča oštećeni ili nedostaju, a kod vlažnog vremena se javlja problem pretjerane klizavosti navedene podloge.

II. Ovaj Zaključak dostavlja se u Gradskom uredu za obrazovanje, sport i mlade na daljnje postupanje. 

Ad 6. Pitanja, prijedlozi i obavijesti
Predsjednik Vijeća izvješćuje članove Vijeća o sadržaju rasprave na 5. sjednici Koordinacije predsjednika Vijeća Gradske četvrti Gornja Dubrava i predsjednika vijeća mjesnih odbora Gradske četvrti Gornja Dubrava na kojoj je, između ostalih informacija, dobio informaciju od predsjednika Vijeća Gradske četvrti Gornja Dubrava g. Ilije Sliška, kako će do kraja 2022. godine biti realizirano presvlačenje novim slojem asfalta dijela Ulice Trnovčica od zgrade mjesne samouprave u Trnovčici 2a do križanja iste ulice s Ulicom Josipa Stadlera.
Nakon navedenog nije bilo dodatnih pitanja, prijedloga i obavijesti te je stoga predsjednik Vijeća zaključio sjednicu.

Završeno u 19,00 sati.
Zapisničar: Ante Maretić

KLASA: 024-08/22-003/2367

URBROJ: 251-13-11-5/004-22-2

Zagreb, 28. studenoga 2022.

